KOMISSION ASETUS (EY) N:o 895/97,
annettu 20 päivänä toukokuuta 1997,
yhteisön ulkomaankauppatilastojen ja jäsenvaltioiden välisen kaupan tilastojen maaluokituksesta (ETA:n kannalta merkityksellinen teksti)
EUROOPAN YHTEISÖJEN KOMISSIO, joka
ottaa huomioon Euroopan yhteisön perustamissopimuksen,
ottaa huomioon yhteisön ja sen jäsenvaltioiden tavarakauppaa kolmansien maiden kanssa koskevista tilastoista 22 päivänä toukokuuta 1995 annetun neuvoston asetuksen (EY) N:o 1172/95 (1), sellaisena kuin se on muutettuna asetuksella (EY) N:o 476/97 (2), ja erityisesti sen 21 artiklan 1 kohdan,
sekä katsoo, että
asetuksen (EY) N:o 1172/95 9 artiklan mukaisesti maaluokituksen laatiminen kuuluu komission toimivaltaan,
maaluokituksen 1 päivänä tammikuuta 1996 voimassaoleva versio oli komission asetuksen (EY) N:o 68/96 (3) liitteenä; on tarpeen ottaa 1 päivästä tammikuuta 1997 alkaen huomioon Ranskan merentakaisten departementtien ja Kanariansaarten sisällyttäminen vastaavasti Ranskan ja Espanjan tilastolliseen alueeseen; lisäksi on tarpeen tehdä pieniä mukautuksia uusiin tilastollisiin ja teknisiin vaatimuksiin vastaamiseksi, ja
tässä asetuksessa säädetyt toimenpiteet ovat kolmansien maiden kanssa käytävän tavarakaupan tilastoja käsittelevän komitean lausunnon mukaiset,
ON ANTANUT TÄMÄN ASETUKSEN:
1 artikla
Yhteisön ulkomaankauppatilastojen ja jäsenvaltioiden välisen kaupan tilastojen maaluokituksen 1 päivästä tammikuuta 1997 voimassaoleva versio on tämän asetuksen liitteenä.
2 artikla
Tämä asetus tulee voimaan seitsemäntenä päivänä sen jälkeen, kun se on julkaistu Euroopan yhteisöjen virallisessa lehdessä.
Sitä sovelletaan 1 päivästä tammikuuta 1997.
Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
Tehty Brysselissä 20 päivänä toukokuuta 1997.